23. výročná správa Komisie Európskemu Parlamentu o antidumpingových, antisubvenčných a a ochranných opatreniach Spoločenstva (2004) {SEK(2005) 1038} /* KOM/2005/0360 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 3.8.2005 KOM(2005) 360 v konečnom znení 23. VÝROČNÁ SPRÁVA KOMISIE EURÓPSKEMU PARLAMENTU O ANTIDUMPINGOVÝCH, ANTISUBVENČNÝCH AA OCHRANNÝCH OPATRENIACH SPOLOČENSTVA (2004){SEK(2005) 1038} Ú V O D Táto správa za rok 2004 sa predkladá Európskemu parlamentu (EP) na základe jeho rezolúcie zo 16. decembra 1981 o antidumpingových opatreniach Spoločenstva a správy Výboru pre priemysel, zahraničný obchod, výskum a energetiku. Z administratívnych dôvodov sa táto správa obmedzuje na 10 strán a zameriava sa hlavne na opatrenia počas roku 2004. Podrobnejšie informácie však obsahuje pracovný dokument (PD) pripojený k tejto správe, ktorý je k dispozícii iba v anglickom jazyku. PD obsahuje aj prílohy, na ktoré sa odkazuje v tejto správe. Správa a PD majú rovnakú všeobecnú štruktúru, všetky kapitoly uvedené v správe je možné nájsť pod rovnakým názvom aj v PD, čím sa zjednodušuje systém odkazovania a poskytujú sa komplexné informácie. Táto správa a plné znenie PD je verejnosti k dispozícii na internetovej stránke: http://europa.eu.int/comm/trade/issues/respectrules/anti_dumping/legis/index_en.htm PREHľAD PRÁVNYCH PREDPISOV Antidumpingové, antisubvenčné a ochranné prešetrovania sa vykonávajú na základe základných nariadení Rady. Prehľad existujúcich právnych predpisov sa nachádza v PD. Na základné antidumpingové a antisubvenčné texty sa bude ďalej odkazovať ako na „základné nariadenie(-a) (ZN)”.. Zmeny v právnych predpisoch Spoločenstva v roku 2004 Skúsenosť z roku 2003 zvýraznila nedostatky rozhodovacieho procesu v oblasti nástrojov ochrany obchodu (NOO), keď dva návrhy Komisie (KOM) na zavedenie konečných antidumpingových opatrení nedosiahli potrebnú väčšinu v Rade. S cieľom vyriešiť tento problém Rada 8. marca 2004 prijala nariadenie, ktorým sa menia a dopĺňajú uvedené ZN. Okrem zmien v rozhodovacom procese sa v rámci tejto zmeny zavádza aj väčšia transparentnosť, účinnosť a predvídateľnosť vo využívaní NOO. Podľa nových pravidiel sa opatrenia považujú za prijaté, pokiaľ sa proti nim nevyjadrí jednoduchá väčšina členských štátov. Okrem toho sa týmto nariadením zavádzajú povinné konečné termíny na ukončenie preskúmania prešetrovania a jasnejšie pravidlá presadzovania opatrení ochrany obchodu. Zavedením povinných konečných termínov na ukončenie preskúmania prešetrovania a zabezpečením, aby boli NOO vo všeobecnosti transparentnejšie, zobral EP do úvahy niekoľko predložených žiadostí v rezolúcii EP 316.244. Antisubvenčný nástroj a nástroj proti nekalým cenovým praktikám leteckých spoločností EP a Rada prijali v apríli 2004 nariadenie, ktoré sa zaoberá účinkom subvencovania a nekalých cenových praktík leteckých spoločností z tretích krajín. Nariadenie, ktoré nadobudlo účinnosť 20. mája 2004, predpokladá prijatie nápravných opatrení, ak subvencované služby alebo nekalé cenové praktiky leteckých spoločností spôsobia značnú ujmu prepravcom Spoločenstva na určitých trasách do a zo Spoločenstva. EP aktívne spolupracoval pri vypracúvaní tohto nariadenia a väčšina z jeho zmien a doplnení, objasňujúcich znenie a implementáciu nariadenia v niektorých aspektoch, bola zohľadnená. ROZšÍRENIE Rozšírenie viedlo k niekoľkým opatreniam, pokiaľ ide o Úniu ako celok, ako aj v oblasti NOO. Tieto opatrenia boli zamerané na pomoc príslušným správam, aby im umožnili hladkú integráciu do fungovania EÚ a na zabezpečenie, aby hospodárske subjekty mohli začať plne vykonávať svoju novú úlohu. Boli zvlášť dôležité, keď sa zoberie do úvahy, že k 1. máju 2004 uplynuli všetky prebiehajúce prešetrovania a opatrenia pristupujúcich krajín prijaté pred ich prístupom a opatrenia Spoločenstva sa automaticky začali vzťahovať na EÚ 25. Navyše v marci 2004 sa začali z iniciatívy KOM čiastočné predbežné preskúmania s cieľom preskúmať, či by rozšírenie opatrení ochrany obchodu na užívateľov a spotrebiteľov EÚ 10 malo za následok hospodárske ťažkosti/šok. V dôsledku prešetrovania vykonaného prostredníctvom NOO „Pracovná skupina pre rozšírenie” boli v máji zavedené osobitné prechodné opatrenia na štyri výrobky, ktoré podliehajú antidumpingovým opatreniam. Tieto prechodné opatrenia boli prijaté vo forme cenových alebo množstevných záväzkov obmedzených na tradičné vývozné toky do nových členských štátov na obmedzené obdobie. Okrem toho na základe pozitívnej skúsenosti s akčným plánom predchádzajúceho rozšírenia, začnú útvary NOO podobný plán zameraný na prípravu ďalšieho rozšírenia Spoločenstva v roku 2007. šTATÚT TRHOVÉHO HOSPODÁRSTVA PRE CELÚ KRAJINU (ŠTH) V roku 2004 sa pracovalo na žiadostiach o ŠTH a v súčasnosti sa týka stále viac krajín. Počas roku 2004 a začiatkom roku 2005 prišli žiadosti z Kazachstanu, Vietnamu, Mongolska a Arménska. Na účely zhodnotenia týchto žiadostí sa vyžiadali ďalšie informácie. Koncepčne sú kritériá pre celú krajinu na stanovenie, či sa krajina môže považovať za krajinu s plným trhovým hospodárstvom na účely antidumpingových prešetrovaní, inšpirované kritériami, ktoré sa uplatňujú na individuálne spoločnosti so sídlom v hospodárstvách transformujúcich sa na trhové hospodárstva, ktoré sú stanovené v článku 2 ods. 7 ZN. V tejto súvislosti bola podstatná časť práce vykonaná počas roku 2004. Konkrétne bola zhodnotená žiadosť Ukrajiny, ktorá prišla v roku 2002, a KOM v máji poslala svoje konečné zistenia ukrajinským orgánom. Dospelo sa k záveru, že ŠTH sa v tom štádiu neudelí, keďže neboli splnené určité kritériá. V septembri 2003 prišla žiadosť Čínskej ľudovej republiky (ČĽR). KOM vykonala rozsiahlu analýzu, ktorá viedla k predbežnému a podstatnému zhodnoteniu zaslanému čínskym orgánom v júni 2004. V tomto hodnotení boli uvedené isté nedostatky v štyroch oblastiach, a to v oblasti vplyvu štátu, riadenia spoločností, právnych predpisov v oblasti konkurzného konania a vlastníckych vzťahov a finančného sektora. Otázka týkajúca sa ŠTH bude s Čínou podrobnejšie prediskutovaná v nasledujúcich mesiacoch. INFORMÁCIE A KOMUNIKAčNÉ OPATRENIA / DVOJSTRANNÉ KONTAKTY V rámci pomoci malým a stredným podnikom bola zriadená linka pomoci v oblasti ochrany obchodu pre malé a stredné podniky. Navyše KOM zorganizovala alebo sa zúčastnila 11 informačných seminárov pre hospodárske subjekty alebo správy tretích krajín. V neposlednom rade bolo v spolupráci s príslušnými útvarmi NOO pôsobiacimi v tretích krajinách zorganizovaných niekoľko stretnutí ad hoc týkajúcich sa otázok NOO. prehľad antidumpingových, antisubvenčných a ochranných prešetrovaní a opatrení Všeobecné informácie Na konci roku 2004 Spoločenstvo uplatňovalo 137 antidumpingových opatrení (pozri prílohu O) a 19 antisubvenčných opatrení (pozri prílohu P). V roku 2004 sa antidumpingové a antisubvenčné opatrenia dotkli iba 0,3 % celkového dovozu do Spoločenstva. Dovoľujeme si vás upozorniť, že podrobnosti o ďalej uvedených otázkach nájdete v PD pripojenom k tejto správe. Odkazy na prílohy PD sú uvedené v názve kapitol. Nové prešetrovania (príloha A až príloha E a príloha N) Tabuľka 1 v PD uvádza štatistické informácie týkajúce sa nových prešetrovaní v rokoch 2000 – 2004 vykonaných podľa ustanovení článkov 5 a 10 ZN.. V roku 2004 sa začalo 29 prešetrovaní. Dočasné clá boli zavedené v 6 konaniach, z ktorých jedno predstavovalo antisubvenčené konanie. Zavedením konečných ciel bolo uzavretých jedenásť prípadov. V jednom prípade (posteľné prádlo z Pakistanu) dostala KOM anonymný list obsahujúci vyhrážanie sa zabitím osobne určené úradníkom, ktorí vykonávajú overenia. Z tohto dôvodu bolo overovanie na mieste prerušené a stanovenie sa vykonalo na základe skutočností, ktoré boli k dispozícii. V tejto súvislosti sa využili všetky overené informácie predložené všetkými zainteresovanými stranami. Bez prijatia opatrení boli uzavreté dve konania. Týkali sa PET z Pakistanu a plochých výrobkov z nehrdzavejúcej ocele valcovaných za studena z USA. Pokiaľ ide o ďalších 14 opatrení po 5 rokoch im automaticky vypršala platnosť. Okrem toho dňom rozšírenia automaticky uplynula platnosť 16 opatrení na dovozy s pôvodom v jednej alebo viacerých z 10 pristupujúcich krajín. Preskúmania prešetrovaní Preskúmania prešetrovaní aj naďalej predstavujú hlavnú časť práce služieb NOO. Predstavujú viac než 60 % všetkých začatých prešetrovaní. Tabuľka 2 v PD uvádza štatistické informácie za roky 2000-2004. Preskúmania uplynutia platnosti (príloha F) Článok 11 ods. 2 a článok 18 ZN stanovujú uplynutie platnosti opatrení po piatich rokoch, pokiaľ preskúmanie uplynutia platnosti nepreukáže, že by sa mali zachovať vo svojej pôvodnej podobe. Počas roku 2004 sa začalo 6 preskúmaní uplynutia platnosti a 7 bolo uzavretých potvrdením cla. Malo by sa poznamenať, že pokiaľ ide o preskúmania, ktoré sa začali po 20. marci 2004, bol stanovený konečný termín, t. j. do 12 mesiacov, najneskôr však do 15 mesiacov od začatia konania by sa malo dospieť k záverom. Štyri preskúmania boli ukončené a opatrenia zrušené. Predbežné preskúmania (príloha G) Článok 11 ods. 3 a článok 19 ZN stanovuje preskúmanie opatrení počas obdobia ich platnosti. Preskúmania sa môžu obmedziť na aspekty dumpingu/subvencovania alebo ujmy. Počas roku 2004 sa začalo 26 predbežných preskúmaní, 10 z nich boli tzv. „preskúmania v súvislosti s rozšírením” (pozri bod 3). Šestnásť predbežných preskúmaní bolo uzavretých potvrdením alebo zmenou a doplnením cla a 2 prešetrovania boli ukončené. „Iné“ predbežné preskúmania (príloha H) Niekoľko iných preskúmaní, ktoré nie sú zahrnuté v článku 11 ods. 3 alebo v článku 19 ZN alebo v súvislosti s ktorými nebolo v úradnom vestníku uverejnené oznámenie o začatí konania, bolo uzavretých počas roku 2004. Tieto sa konkrétne týkajú, inter alia , opätovného zavedenia cla na základe rozsudku Súdu prvého stupňa, zmeny a doplnenia sadzby cla na základe správ prijatých Orgánom WTO na urovnávanie sporov, prijatia, dobrovoľného porušenia alebo stiahnutia záväzku, žiadostí nových vývozcov atď. Preskúmania nových vývozcov (príloha I) Článok 11 ods. 4 a článok 20 ZN, v uvedenom poradí, stanovujú preskúmanie „nového vývozcu” a „urýchlené” preskúmanie s cieľom stanoviť individuálne dumpingové rozpätie alebo individuálne vyrovnávacie clo. V roku 2004 sa začali 2 nové preskúmania nového vývozcu (nie urýchlené). Ukončilo sa päť prešetrovaní, z ktorých 3 boli urýchlené preskúmania. Dve prešetrovania boli ukončené, čím sa zachovala pôvodná úroveň cla. Absorpčné prešetrovania (príloha J) V článkoch 12 a 19 ods. 3 je zahrnutá možnosť „absorpčných” preskúmaní, ktoré sa zaoberajú situáciami, kde vývozcovia priamo alebo nepriamo znášajú náklady na clo, čím zvyšujú dumpingové rozpätie bez toho, aby došlo k dostatočnému pohybu cien opätovného predaja. V roku 2004 bolo uzavreté zvýšením cla jedno antiabsorpčné prešetrovanie týkajúce sa dovozu kyseliny sulfanilovej s pôvodom v ČĽR. Prešetrovanie týkajúce sa dovozu lámp s pôvodom v ČĽR bolo ukončené bez zvýšenia cla. Prešetrovania obchádzania (príloha K) Článkami 13 a 23 ZN bola zavedená možnosť opätovne otvoriť prešetrovania, ak bol predložený dôkaz, že opatrenia sa obchádzajú. V roku 2004 sa začalo 8 prešetrovaní a 8 bolo uzavretých rozšírením cla. Ďalšie 3 prešetrovania boli uzavreté bez rozšírenia cla. Ochranné prešetrovania (príloha L) V roku 2004 sa uplatňovali iba 2 ochranné opatrenia - jedno na satsumas (konzervované mandarínky) a jedno na lososy (dočasné opatrenia). Prípady ochrany v súvislosti s oceľou sa predtým uplatňovali s cieľom zabrániť zaplaveniu trhu EÚ výrobkami z ocele potom, čo Spojené štáty zaviedli ochranné opatrenia na ochranu svojho oceliarskeho priemyslu. Tieto prípady sa prestali vyskytovať doslova deň potom, čo Spojené štáty ukončili uplatňovanie týchto opatrení. PRESADZOVANIE ANTIDUMPINGOVÝCH/ANTISUBVENčNÝCH OPATRENÍ Zmeny právnych predpisov Spoločenstva týkajúcich sa antidumpingových a antisubvenčných opatrení v súvislosti s ich presadzovaním v roku 2004 Podľa bodu 1.1 boli ZN zmenené a doplnené, aby bol poskytnutý lepší právny základ pre opatrenia v súvislosti s presadzovaním. Podrobné údaje o týchto ustanoveniach sa nachádzajú v PD pripojenom k tejto správe. Sledovanie opatrení Sledovanie platných opatrení sa zameralo na štyri hlavné oblasti (1) zabránenie podvodu; (2) sledovanie obchodných tokov a vývoja trhu; (3) zlepšenie účinnosti pomocou primeraných nástrojov a (4) reagovanie na nekalé praktiky. Toto sledovanie umožnilo útvarom NOO, aby boli v oblasti presadzovania aktívnejšie, nie len reaktívne. Monitorovanie záväzkov (príloha M a príloha Q) Monitorovanie záväzkov je súčasťou opatrení v súvislosti s presadzovaním, keďže záväzky sú súčasťou antidumpingových a antisubvenčných opatrení. KOM ich prijme, ak je presvedčená, že môžu účinne odstrániť poškodzujúci vplyv dumpingu alebo subvencovania. V roku 2004 sa monitorovanie zameralo hlavne na „záväzky v súvislosti s rozšírením”, keďže prísnym overeniam na mieste nepodliehali len spoločnosti, ktoré ponúkali záväzky, ale aj tradiční zákazníci v EÚ, čím sa zabezpečilo dodržiavanie záväzkov. Na začiatku roku 2004 boli prijaté platné záväzky od 76 spoločností. Počas roku 2004 sa uskutočnili tieto zmeny portfólia záväzkov: 7 spoločnostiam boli uložené konečné antidumpingové clá potom, čo bolo stiahnuté prijatie ich záväzkov; záväzky 30 spoločností sa ukončili z iných dôvodov ako stiahnutie; záväzky 7 spoločností boli pozastavené, kým nebude známy výsledok prebiehajúceho preskúmania. Okrem toho bolo prijatých 15 ponúk záväzkov. Z tohto vyplýva, že celkový počet platných záväzkov na konci roku 2004 bol 47. VRÁTENIE CLA (PRÍLOHA T) PODľA čLÁNKU 11 ODS. 8 A 21 ODS. 1 ZN BOLO POčAS ROKU 2004 PODANÝCH 10 NOVÝCH žIADOSTÍ O VRÁTENIE CLA. BOLI PRIJATÉ tri rozhodnutia zamietajúce žiadosti o vrátenie cla a 6 ďalších žiadostí bolo stiahnutých. Jednému dovozcovi boli vrátené všetky zaplatené clá a ďalším dvom bolo clo čiastočne vrátené. SÚDNE PRESKÚMANIE: ROZHODNUTIA SÚDNEHO DVORA/SÚDU PRVÉHO STUPňA V roku 2004 Súd prvého stupňa vydal jeden rozsudok v súvislosti s antidumpingovým a antisubvenčnými opatreniami. Týkal sa prípadu s elektronickými váhami s pôvodom v ČĽR. Rozsudok bol obzvlášť pozoruhodný, keďže potvrdil, inter alia , že dôkazné bremeno znáša vyvážajúci výrobca, ktorý si želá využívať štatút trhového hospodárstva, a že, aby bolo nariadenie zrušené, akákoľvek chyba inštitúcií pri ich hodnotení ujmy by musela tiež mať vplyv na stanovenie, či bola spôsobená škoda, a tým aj na obsah nariadenia samotného. Zhrnutie rozsudku sa nachádza v PD. V roku 2004 bolo podaných deväť nových prípadov, všetky na Súde prvého stupňa. Zoznam prípadov v súvislosti s antidumpingovými a antisubvenčnými opatreniami na Súde prvého stupňa a na Súdnom dvore, neukončených na konci roku 2004, sa nachádza v prílohe S k PD. opatrenia v rámci svetovej obchodnej organizácie (WTO) Riešenie sporov v oblasti antidumpingových, antisubvenčných a ochranných opatrení WTO stanovuje prísny postup riešenia sporov medzi členmi WTO, ktoré sa týkajú uplatňovania dohôd WTO. Počas roku 2004 bol jeden postup riešenia sporu uzavretý a výrazne podporil prístup Spoločenstva. Týkal sa prípadu s kujným príslušenstvom z Brazílie. Okrem toho sa na základe žiadosti Kórey v prípade D-RAMov ustanovila dňa 23. januára 2004 porota. Podrobné údaje sú uvedené v PD pripojenom k tejto správe. Ďalšie opatrenia WTO V roku 2004 došlo k viditeľnej zmene v spôsobe, akým sa postupuje pri rokovaní rozvojového programu v Dohe o antidumpingových a antisubvenčných dohodách WTO. KOM aj naďalej zohráva aktívnu úlohu v Skupine pre pravidlá. Pokiaľ ide o antidumping, situáciu je možné opísať takto: v tzv. fáze „definovania problému” pred 5. konferenciou ministrov v Cancúne bolo predložené veľké množstvo návrhov, veľa z nich zameraných na celkové prerokovanie dohôd. Po obnovení rokovaní Skupiny pre pravidlá v marci 2004 sa rozhovory posunuli do podstatnejšej a viac technickej roviny, ktorá zasa pripraví pôdu na nasledujúcu fázu, tzv. fázu „hľadania riešenia“. Pokiaľ ide o subvencie, aj v roku 2004 sa rozhovory sústredili na otázku subvencií určeným rybnému hospodárstvu. Zatiaľ čo väčšinu roku 2004 zabrali rokovania medzi členmi WTO o spôsobe, akým sa má postupovať pri rokovaniach v budúcnosti, začalo sa dospievať ku konsenzu pokiaľ ide o „stredné” návrhy predložené Spoločenstvom. Súčasne s týmito aktivitami pokračovala bežná práca výborov pre antidumpingové, antisubvenčné a vyrovnávacie opatrenia. Záver Rok 2004 je možné opísať ako priemerný rok z hľadiska pracovného zaťaženia vyjadreného v počte začatia konaní a uloženia opatrení. Bol bohatý na udalosti z niekoľkých ďalších hľadísk, ako je rozšírenie EÚ, ochranné opatrenia v súvislosti s citrusovým ovocím a lososmi a prijatie návrhu KOM o zmene rozhodovacieho procesu a zavedení konečných termínov preskúmaní. Rovnako ako v predchádzajúcich rokoch aj táto správa dokazuje, že ES je obozretným užívateľom NOO. Pri ich uplatňovaní NOO podliehajú najvyššej úrovni disciplíny a obmedzenia, pričom poskytujú účinnú záruku proti nekalým obchodným praktikám. Transparentnosť v rámci využívania NOO sa pokladá za nevyhnutnú a tento vysoký štandard sa ešte viac zvýšil vďaka zmenám v právnych predpisoch v roku 2004. KOM je rozhodnutá sledovať tento smer politiky aj v budúcnosti.